Veikko Lavin itsenäisyyden vuosikymmenet

Veikko Lavin itsenäisyyden vuosikymmenet on suomalainen televisio-ohjelma, jonka TV1:n Viihdetoimitus tuotti Suomen itsenäisyyspäiväksi 1981. Ohjelma on trubaduurin näkökulma suomalaiseen maisemaan, tapahtumiin ja oloihin. Veikko Lavin laulut ja tarinat luovat kuvaa Suomesta ja suomalaisuudesta. Ohjelman idea on Jarkko Aarnialan, ja televisio-ohjelmaa kehitteli Aarnialan ohella Erkki Pohjanheimo. Pohjanheimo vastaa ohjauksesta.  

Veikko Lavin itsenäisyyden vuosikymmenet -ohjelmaa kuvattiin laulajan tutuissa maisemissa, hänen synnyinseudullaan Kotkassa ja työpaikoillaan sekä kotipaikallaan Haminassa. Lauluosuudet tehtiin Yleisradion televisiokeskuksen Studio 1:ssä Pasilassa. Lavia säestää Anssi Tikanmäen johtama orkesteri ja Koiton Laulu sekä hänen oma vakiosäestäjänsä Pertti Husu. 

Ohjelman filmiosuudet kuvattiin kesällä 1981 ja studio-osuudet 8.11.1981. Lisänä käytettiin Kosmos-Filmin arkistomateriaalia. Ensiesitys oli Yle TV1:ssä 6.12.1981 ja se uusittiin TV1:ssä 18.2.1983.

Ohjelman laulut
 Onnenpipanoita
 Tsaarin upseeri
 Kesä ennen sotaa
 Onnen aika
 Ensi lempeni
 Depressiotango

Ohjelman tekijät
 Veikko Lavi, laulut ja tarinat
 Sylvi ”Sypä” Lavi, haastateltava
 Anssi Tikanmäki, kapellimestari, sovittaja
 Koiton Laulu, kuoro
 Pertti ”Pepe” Husu, hanuri
 Pentti Jurvanen, kuvaaja
 Reino Isoaho, musiikkitarkkailija
 Rauni Ollikainen, lavastaja
 Jarkko Aarniala, toimittaja
 Erkki Pohjanheimo, toimittaja – ohjaaja

Lähteet
 

 Suomalaiset televisio-ohjelmat 
Ylen tuottamat televisio-ohjelmat
 Musiikkiohjelmat 
 Viihdeohjelmat
 Yle TV1:n televisio-ohjelmat